— Не сакрэт, што сучасным падлеткам складана вызначыцца з будучай прафесіяй, — гаворыць І.П.Жук. — Важным рэсурсам у павышэнні якасці падрыхтоўкі навучэнцаў да прафесійнага самавызначэння з’яўляецца сфера педагагічна рэгулюемага вольнага часу. Выставы малюнкаў і фотаздымкаў, віктарыны і гульнявыя праграмы, гутаркі і дыскусіі, экскурсіі і сустрэчы з прадстаўнікамі розных прафесій дапамагаюць дзецям зарыентавацца ў свеце прафесій і садзейнічаюць прафесійнаму выбару. Вялікі прафарыентацыйны патэнцыял закладзены ў дзейнасці аздараўленчых лагераў, дзе хлопчыкі і дзяўчынкі знаёмяцца з работай супрацоўнікаў ДАІ, дэпартамента аховы МУС і раённага аддзела па надзвычайных сітуацыях.